CELEX: 32014D0834
Language: ro
Date: 2014-11-25 00:00:00
Title: 2014/834/UE: Decizia de punere în aplicare a Comisiei din 25 noiembrie 2014 privind aplicarea anumitor măsuri de protecție împotriva gripei aviare înalt patogene de subtip H5N8 în Regatul Unit [notificată cu numărul C(2014) 9127]  Text cu relevanță pentru SEE

27.11.2014   
            
            
               RO
            
            
               Jurnalul Oficial al Uniunii Europene
            
            
               L 341/28
            
         DECIZIA DE PUNERE ÎN APLICARE A COMISIEI
   din 25 noiembrie 2014
   privind aplicarea anumitor măsuri de protecție împotriva gripei aviare înalt patogene de subtip H5N8 în Regatul Unit
   
      
         [notificată cu numărul C(2014) 9127]
      
   
   (Numai textul în limba engleză este autentic)
   (Text cu relevanță pentru SEE)
   
      (2014/834/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Gripa aviară este o boală infecțioasă virală a păsărilor, inclusiv a păsărilor de curte. Infecția cu virusurile gripei aviare la păsările domestice cauzează două forme principale ale acestei boli, care se deosebesc prin virulența lor. Forma slab patogenă provoacă în general doar simptome ușoare, în timp ce forma înalt patogenă determină rate foarte mari ale mortalității la majoritatea speciilor de păsări de curte. Boala menționată poate avea un impact major asupra profitabilității sectorului creșterii păsărilor de curte.
            
         
               (2)
            
            
               Gripa aviară afectează în principal păsările, dar în anumite condiții pot apărea infecții și la om, cu toate că riscul este în general foarte mic.
            
         
               (3)
            
            
               În cazul apariției unui focar epidemic de gripă aviară, există riscul ca agentul patogen să se răspândească la alte exploatații unde se află păsări de curte sau alte păsări ținute în captivitate. Prin urmare, focarul se poate răspândi de la un stat membru la altul sau la țări terțe, prin intermediul comerțului cu păsări vii sau cu produse obținute de la acestea.
            
         
               (4)
            
            
               Directiva 2005/94/CE a Consiliului (3) stabilește anumite măsuri preventive privind supravegherea și depistarea timpurie a gripei aviare, precum și măsurile minime de control de aplicat în cazul apariției unui focar de gripă aviară la păsările de curte sau la alte păsări ținute în captivitate. Directiva respectivă prevede stabilirea unor zone de protecție și de supraveghere în eventualitatea apariției unui focar de gripă aviară înalt patogenă.
            
         
               (5)
            
            
               În urma notificării de către Regatul Unit a apariției unui focar de gripă aviară înalt patogenă de subtipul H5 într-o exploatație agricolă de rațe reproducătoare din East Riding of Yorkshire, Anglia, la 16 noiembrie 2014, a fost adoptată Decizia de punere în aplicare 2014/807/UE a Comisiei (4).
            
         
               (6)
            
            
               Decizia de punere în aplicare 2014/807/UE prevede că protecția și supravegherea zonelor stabilite de Regatul Unit, în conformitate cu Directiva 2005/94/CE, urmează să includă cel puțin perimetrele specificate drept zone de protecție și supraveghere în anexa la decizia de punere în aplicare menționată mai sus. Decizia de punere în aplicare 2014/807/UE trebuie să fie aplicată până la 22 decembrie 2014.
            
         
               (7)
            
            
               Măsurile de protecție provizorii instituite ca urmare a apariției focarului din Regatul Unit au fost reexaminate în cadrul Comitetului permanent pentru plante, animale, produse alimentare și hrană pentru animale
            
         
               (8)
            
            
               Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesară definirea rapidă, la nivelul Uniunii și în colaborare cu statul membru respectiv, a zonelor de protecție și de supraveghere stabilite în Regatul Unit.
            
         
               (9)
            
            
               Din motive de claritate, Decizia de punere în aplicare 2014/807/UE ar trebui abrogată.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Regatul Unit se asigură că zonele de protecție și de supraveghere stabilite în conformitate cu articolul 16 alineatul (1) din Directiva 2005/94/CE cuprind cel puțin zonele de protecție și de supraveghere prezentate în părțile A și B ale anexei la prezenta decizie.
   Articolul 2
   Decizia de punere în aplicare 2014/807/UE se abrogă.
   Articolul 3
   Prezenta decizie se adresează Regatului Unit al Marii Britanii și Irlandei de Nord.
   
      Adoptată la Bruxelles, 25 noiembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (4)  Decizia de punere în aplicare 2014/807/UE a Comisiei din 17 noiembrie 2014 privind anumite măsuri de protecție provizorii referitoare la gripa aviară înalt patogenă de subtip H5 în Regatul Unit (JO L 332, 19.11.2014, p. 41).
   
      ANEXĂ
      PARTEA A
      Zona de protecție, astfel cum este menționată la articolul 1:
      
                  ISO Cod de țară
               
               
                  Stat membru
               
               
                  Cod
                  (dacă este disponibil)
               
               
                  Denumire
               
               
                  Data până la care se aplică în conformitate cu articolul 29 din Directiva 2005/94/CE
               
            
                  UK
               
               
                  Regatul Unit
               
               
                  Cod ADNS
               
               
                  Zona care cuprinde:
               
               
                  12.12.2014
               
            
                   
               
               
                   
               
               
                  00053
               
               
                  Partea din East Riding of Yorkshire care se află într-un cerc cu raza de 3 kilometri, centrată pe coordonatele cu referința TA0654959548. Referința coordonatelor aparține Ordnance Survey Landranger scara 1:100 000.
               
               
                   
               
            PARTEA B
      Zona de supraveghere, astfel cum este menționată la articolul 1:
      
                  ISO Cod de țară
               
               
                  Stat membru
               
               
                  Cod
                  (dacă este disponibil)
               
               
                  Denumire
               
               
                  Data până la care se aplică în conformitate cu articolul 31 din Directiva 2005/94/CE
               
            
                  UK
               
               
                  Regatul Unit
               
               
                  Cod ADNS
               
               
                  Zona care cuprinde:
               
               
                  21.12.2014
               
            
                   
               
               
                   
               
               
                  00053
               
               
                  Zona din partea East Riding of Yorkshire care se află în exteriorul zonei descrise în zona de protecție și în interiorul cercului cu raza de 10 kilometri, centrată pe coordonatele cu referința TA0654959548. Referința coordonatelor aparține Ordnance Survey Landranger scara 1:100 000.